smcproject/ml-wiki-sentences huggingface dataset:
അക്കാലത്ത്, റഷ്യൻ, ബ്രിട്ടീഷ്, ഓട്ടോമൻ സർക്കാരുകൾക്ക് റാഷ്റ്റിൽ കോൺസുലേറ്റുകൾ ഉണ്ടായിരുന്നു എന്നത് റാഷിന്റെ മറ്റൊരു രാഷ്ട്രീയ വിശ്വാസ്യതയായിരുന്നു.
അവലംബം ↑ ↑ റാഷ്ത് can be found at GEOnet Names Server , at this link , by opening the Advanced Search box, entering "-3080876"  in the "Unique Feature Id" form, and clicking on "Search Database".
↑ ↑ The Adventures of a Frenchman in Rasht / Jean-Baptiste Nicola
റാസ്പുട്ടിൻ (ഗാനം)
ജർമ്മനി ആസ്ഥാനമായുള്ള പോപ്പ് യൂറോ ഡിസ്കോ ഗ്രൂപ്പായ ബോണി എം എന്ന സംഗീതഗ്രൂപ്പ് പാടി പ്രശസ്തമാക്കിയ ഒരു ഗാനമാണ് റാസ്പുടിൻ .
ഇത് അവരുടെ രണ്ടാമത്തെ ആൽബമായ "നൈറ്റ് ഫ്ലൈറ്റ് ടു വീനസിൽ" 1978 ഓഗസ്റ്റ് 28 ൽ ഉൾപ്പെടുത്തി ട്രാക്ക് സിംഗിൾ ആയി പുറത്തിറങ്ങി.
ഇരുപതാം നൂറ്റാണ്ടിന്റെ തുടക്കത്തിൽ റഷ്യയിലെ സാർ നിക്കോളാസ് രണ്ടാമന്റേയും അദ്ദേഹത്തിന്റെ കുടുംബത്തിന്റേയും സുഹൃത്തും ഉപദേശകനുമായ ഗ്രിഗറി റാസ്പുട്ടിനെക്കുറിച്ചുള്ള ഒരു സെമി ആത്മകഥാ ഗാനമാണിത് .
ഗ്രൂപ്പിന്റെ സ്രഷ്ടാവായ ഫ്രാങ്ക് ഫാരിയൻ ആണ് ഇത് എഴുതിയത്.
ഒരു പ്ലേബോയ്, മിസ്റ്റിക്ക് ഹീലർ, പൊളിറ്റിക്കൽ മാനിപുലേറ്റർ എന്നാണ് റാസ്പുത്തിനെ ഗാനം വിശേഷിപ്പിക്കുന്നത്.
പല രാജ്യങ്ങളിലെയും മികച്ച ഗാനങ്ങളുടെ പട്ടികയിൽ ഈ ഗാനം ഒന്നാമതെത്തിയിട്ടുണ്ട്.
അനുബന്ധം പുറത്തേക്കുള്ള കണ്ണി വിക്കിവാർത്തകളിൽ ബന്ധപ്പെട്ട വാർത്തയുണ്ട്: Turisas release cover of Boney M. hit song 'Rasputin' as single Top Ten Things About "Rasputin" By Boney M Archived 2018-11-13 at the Wayback Machine .
Stylus Magazine , 31 October 2007.
Lyrics of this song at MetroLyrics
റാസ്ബെറി (നിറം) ഇംഗ്ലീഷ് വിലാസം https://ml.wikipedia.org/wiki/Raspberry_(color) Raspberries
റാസ്ബെറിയുടെ നിറം പോലെ തോന്നിക്കുന്ന ഒരു നിറമാണ് റാസ്ബെറി .
1892-ൽ ഇംഗ്ലീഷ് ഭാഷയിൽ റാസ്ബെറി നിറത്തിൻറെ ഉപയോഗം ആദ്യമായി രേഖപ്പെടുത്തിയിരുന്നു.
2018-ൽ കളറാച്യുറ പ്രസാധകർ "റാസ്ബെറി" നിറത്തെക്കുറിച്ചുള്ള ഒരു പ്രത്യേക പുസ്തകം പ്രസിദ്ധീകരിച്ചു.
ഇതും കാണുക List of colors അവലംബം ↑ web.forret.com Color Conversion Tool set to hex code of color #E30B5C (Raspberry): ↑ The color displayed in the color box above matches the color called raspberry in the 1930 book by Maerz and Paul A Dictionary of Color New York:1930 McGraw-Hill;  the color raspberry is displayed on page 35, Plate 6, Color Sample I5.
↑ Maerz and Paul A Dictionary of Color New York: 1930 McGraw-Hill Page 202; Color Sample of Raspberry: Page 35 Plate 6 Color Sample I5 ↑ Vaaz de Caminha, Rafaela.
The Book of Colours : Raspberry.
Coloratura Publisher, 2018.
റാസ്മോൾ ഇംഗ്ലീഷ് വിലാസം https://ml.wikipedia.org/wiki/RasMol
ജൈവ തന്മാത്രകളുടെ ഘടന ത്രിമാന ചിത്രങ്ങളായി വീക്ഷിക്കുന്നതിനു വേണ്ടി 1992 -ൽ റോജർ സെയിൽ തയ്യാറാക്കിയ സോഫ്റ്റ്​വെയറാണ് റാസ്മോൾ .
തന്മാത്രകളുടെ അടിസ്ഥാന വിവരങ്ങളടങ്ങിയ ഫയൽ ഇൻപുട്ടായി നൽകിയാൽ വിവിധ വർണ്ണങ്ങളിൽ സ്ക്രീനിൽ പ്രദർശിപ്പിക്കുന്നു.
പ്രോട്ടീൻ ഡാറ്റാ ബാങ്ക് അഥവാ .pdb എന്ന എക്സ്റ്റൻഷനിലുള്ള ഫയലുകൾ ഇതിൽ പ്രദർശിപ്പിക്കാനാവും.
അവലംബം ↑ ഐ.സി.ടി. പാഠപുസ്തകം ഒൻപതാം ക്ലാസ്, കേരള സർക്കാർ
റാസ് ദാഷെൻ
റാസ് ദാഷെൻ ( Amharic : ራስ ዳሸን rās dāshn ), എത്യോപ്യയിലെ ഏറ്റവും ഉയരമുള്ള പർവതവും ആഫ്രിക്കയിലെ പതിനാലാമത്തെ ഏറ്റവും ഉയർന്ന കൊടുമുടിയുമാണ്.
ഈ പർവ്വതം റാസ് ഡെജെൻ എന്നും അറിയപ്പെടുന്നു .
അംഹാര മേഖലയിലെ നോർത്ത് ഗോണ്ടാർ സോണിലെ സിമിയൻ മൗണ്ടൻസ് ദേശീയോദ്യാനത്തിൽ സ്ഥിതി ചെയ്യുന്ന ഇതിൻറെ ഉയരം 4,550 മീറ്റർ (14,930 അടി) ആണ്.
അവലംബം ↑ "Africa Ultra-Prominences" According to Peaklist.org: "There is a high-divergence of published elevations for Ras Dejen (also spelled Ras Deshen or Ras Dashen). An Italian military survey measured it at 4620m mi, a height that is still often quoted. A new elevation of 4,533m emerged from a 1970s triangulation survey. example: Peakbagger.com and Summitpost.org A subsequent Franco-Italian survey established a height of 4,550m."
Peaklist footnote #2 .
See also Elevation misquotes .
Retrieved 2012-09-02.
1 2 "Africa Ultra-Prominences" Peaklist.org.
മോതിരം (ആഭരണം) ഇംഗ്ലീഷ് വിലാസം https://ml.wikipedia.org/wiki/Ring_(jewellery) സ്വർണ്ണം കൊണ്ട് നിർമ്മിച്ച ഒരു മോതിരം
കൈവിരലുകളിൽ അണിയുന്ന ആഭരണമാണ് മോതിരം.
സാധാരണയായി സ്വർണം , വെള്ളി , പ്ലാറ്റിനം , ചെമ്പ് മുതലായ ലോഹങ്ങൾ ഉപയോഗിച്ചുള്ള ലോഹക്കൂട്ടുകളിലാണ്‌ മോതിരങ്ങൾ നിർമ്മിക്കുന്നത്.
പ്ലാസ്റ്റിക്കിലും തടിയിലും ഗ്ലാസിലും മറ്റും നിർമ്മിക്കപ്പെടുന്ന മോതിരങ്ങളും സാധാരണയാണ്.
പുരുഷന്മാരും സ്ത്രീകളും മോതിരം അണിയാറുണ്ട്.
മോതിരത്തിന് ആദിയും അവസാനവുമില്ല (അഗ്രമില്ലാത്തിനാൽ) എന്ന കാരണത്താൽ  വിവാഹബന്ധത്തെ സൂചിപ്പിക്കാനായി മോതിരം ഉപയോഗിച്ചുവരുന്നു.
പരമ്പരാഗതമായി മോതിരം ധരിക്കുന്നത് ചെറുവിരലിനു തൊട്ടുള്ള മോതിരവിലിലാണ്‌.
എങ്കിലും മറ്റേതുവിരലിലും മോതിരം ധരിക്കുന്നതിനു തടസ്സമില്ല.
മോതിരങ്ങൾ - ആകൃതിയും വലിപ്പവും
വ്യത്യസ്ത ശൈലികളിലും ആകൃതികളിലുമുള്ള മോതിരങ്ങൾ ഉണ്ട്.
അവയിൽ ചിലതാണ് - പരന്ന വിവാഹമോതിരങ്ങൾ ഉരുണ്ട മോതിരങ്ങൾ രത്നം പതിപ്പിച്ച മോതിരങ്ങൾ നവരത്ന മോതിരങ്ങൾ ആഭരണങ്ങൾ
മാല • വള • മോതിരം • കമ്മൽ • പാദസരം • നൂപുരം • കങ്കണം • കാപ്പ് • മൂക്കുത്തി • അലിക്കത്ത് തിരുത്തുക മറ്റ് ലിങ്കുകൾ Finger rings എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോതിരം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മോതിരം - മോതിരം എന്ന വൃത്താകാരമായ ആഭരണം.
മോതിരം - കളരിപ്പയറ്റിലെ ഒരു ആയോധന മുറ.
മോതിരവരയൻ നീലി
ഒരു നീലി ചിത്രശലഭമാണ് മോതിരവരയൻ നീലി ‌ ( ഇംഗ്ലീഷ് : Rounded Six-line Blue ).
Nacaduba berenice എന്ന ശാസ്ത്രീയ നാമത്തിൽ അറിയപ്പെടുന്നു.
ആസാം , ആന്തമാൻ നിക്കോബാർ ദ്വീപുകൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
അവലംബം Beccaloni, G. W., Scoble, M. J., Robinson, G. S. Pitkin, B. (Editors).
The Global Lepidoptera Names Index (LepIndex).
http://www.nhm.ac.uk/entomology/lepindex .
Evans, W.H. (1932) The Identification of Indian Butterflies.
(2nd Ed), Bombay Natural History Society, Mumbai, India Haribal, Meena (1994) Butterflies of Sikkim Himalaya and their Natural History.
Marrku Savela's Website on Lepidoptera .
പുറം കണ്ണികൾ Nacaduba berenice എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോതിരവള്ളി ഇംഗ്ലീഷ് വിലാസം https://ml.wikipedia.org/wiki/Ancistrocladus_heyneanus
ഒരു വള്ളിച്ചെടിയാണ് മോതിരവള്ളി .
( ശാസ്ത്രീയനാമം : Ancistrocladus heyneanus ) .
പലവിധ ഔഷധഗുണങ്ങളുള്ള ഈ ചെടി മരത്തിൽ കയറുന്ന ഒരു വള്ളിയാണ്.
പശ്ചിമഘട്ടത്തിൽ കാണപ്പെടുന്നു.
ശാഖകളിലുള്ള കൊമ്പൻ മീശ പോലുള്ള കൊളുത്തുപയോഗിച്ച് ഇതര സസ്യങ്ങളിൽ പിടിച്ചു വളരുന്നു.
ഏകജനുസ് (Monogeneric) സസ്യമാണ്.
എയ്‌ഡ്‌സിനെതിരെ ഫലപ്രദമാണെന്ന് കരുതുന്നു .
മറ്റ് പേരുകൾ ആനവളർ ആനത്തോട്ടി അവലംബം പുറത്തേക്കുള്ള കണ്ണികൾ ഔഷധഗവേഷണത്തെപ്പറ്റി ഔഷധഗവേഷണത്തെപ്പറ്റി സസ്യത്തെപ്പറ്റി ചില കാര്യങ്ങൾ https://www.lap-publishing.com/catalog/details/store/gb/book/978-3-8473-0181-3/betulinic-acid-from-ancistrocladus-heyneanus-wall-ex-grah Archived 2014-08-11 at the Wayback Machine .
വിക്കിസ്പീഷിസിൽ Ancistrocladus heyneanus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ancistrocladus heyneanus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോതി നൊന്ദി
മോതി നൊന്ദി (10 ജൂലൈ 1931 - 3 ജനുവരി 2010) ഇന്ത്യയിലെ കൊൽക്കത്ത ആസ്ഥാനമായി പ്രവർത്തിച്ചിരുന്ന ഒരു ബംഗാളി എഴുത്തുകാരനായിരുന്നു.
1931 ൽ കൊൽക്കത്തയിലാണ് അദ്ദേഹം ജനിച്ചത്.
കൽക്കട്ട സർവകലാശാലയിലെ പൂർവ്വ വിദ്യാർത്ഥിയായിരുന്നു അദ്ദേഹം.
2010ൽ അദ്ദേഹം മരിച്ചു.
മോതി നൊന്ദി ഒരു സ്‌പോർട്‌സ് ജേർണലിസ്റ്റായിരുന്നു , ആനന്ദബസാർ പത്രികയിൽ സ്‌പോർട്‌സ് എഡിറ്ററായും പ്രവർത്തിച്ചിട്ടുണ്ട്.
എക്‌സലൻസ് ഇൻ ജേർണലിസം അവാർഡിന്റെ ആദ്യ പതിപ്പിന്റെ ഗ്രാൻഡ് ഫിനാലെ അടയാളപ്പെടുത്തുന്നതിനുള്ള മിന്നുന്ന ചടങ്ങിൽ അദ്ദേഹത്തിന് ലൈഫ് ടൈം അച്ചീവ്‌മെന്റ് അവാർഡ് (2008) ലഭിച്ചു.
നോവലുകളിൽ, കായിക ഇനങ്ങളുടെ ചിത്രീകരണത്തിലൂടെ അദ്ദേഹം ശ്രദ്ധിക്കപ്പെട്ടു, കൂടാതെ അദ്ദേഹത്തിന്റെ പല നായകന്മാരും കായികതാരങ്ങളാണ്.
അദ്ദേഹത്തിന്റെ ആദ്യ ചെറുകഥ 1957- ൽ ദേശ് വാരികയിൽ പ്രസിദ്ധീകരിച്ചു.
അദ്ദേഹത്തിന്റെ നോവലുകളിലെ കലാബതി എന്ന കഥാപാത്രം യുവ പ്രേക്ഷകർക്കിടയിൽ ജനപ്രിയമാണ്.
മോതി നൊന്ദിയുടെ ഷാദ ഖാം എന്ന നോവൽ വെളുത്ത കവർ എന്ന തലക്കെട്ടിൽ മലയാളത്തിലേക്ക് പരിഭാഷപ്പെടുത്തിയിട്ടുണ്ട്.
എം.കെ.എൻ പോറ്റിയാണ് പരിഭാഷ നിർഹിച്ചത്.
കേന്ദ്ര സാഹിത്യ അക്കാദമി പ്രസിദ്ധീകരിച്ചിരിക്കുന്നു.
നോവലുകൾ Shada Kham (Ananda Pub.) Ubhoyoto Sampurno (Ananda Pub.) Golap Bagan (Ananda Pub.) Chaya (Ananda Pub.) Chaya Soronite Rohini (Ananda Pub.) Jibonto (Ananda Pub.) Duti Tinti Ghor (Ananda Pub.) Ditio Innings er Por (Ananda Pub.) Duro Dristi (Ananda Pub.) Puber Janala (Ananda Pub.) Bonanider Bari (Ananda Pub.) Bijolibalar Mukti (Ananda Pub.) Malabika (Ananda Pub.) Sibi (Ananda Pub.) Soloke Ponero Kora (Ananda Pub.) Sohodeber Tajmahal (Ananda Pub.) Sobai Jache (Ananda Pub.) Dosti Uponyas (Ananda Pub.) Nakhatter Raat (Punascha) Baobab (Punascha) Dadash Bakti (Punascha) Nayaker Probesh o Prasthan (Punascha) Baranda Korunabashata Chotobabu ബാലസാഹിത്യം Koni (Ananda Pub.) Aloukik Dilu (Ananda Pub.) Stopper (Ananda Pub.) Striker (Ananda Pub.) Kuronn [ কুড়োন ] ( Ananda Pub.) Jibon Ananta (Ananda Pub.) Nnaran (Ananda Pub.) Feraari (Ananda Pub.) Tulsi (Ananda Pub.) Dolbodoler Aage (Ananda Pub.) Minu Chinur Trophy (Ananda Pub.) Empiyaring Dhankurir Kingkong (Ananda Pub.) Biswa-jora Biswacup (Ananda Pub.) Buro Ghora (Ananda Pub.) Doshti Kishore Uponyas (Ananda Pub.) Cricket er Ayne Kanun (Ananda Pub.) Bhuli (Gangchil) Shiba (Ananda Pub.) അവാർഡുകൾ ആനന്ദ പുരസ്‌കർ, 1974 സാഹിത്യ അക്കാദമി അവാർഡ്, 1991 സിനിമ
1986-ൽ പുറത്തിറങ്ങിയ അദ്ദേഹത്തിന്റെ നോവലുകളിലൊന്നായ കോനി , ചലച്ചിത്രമാക്കിയപ്പോൾ സൗമിത്ര ചാറ്റർജി പ്രധാന കഥാപാത്രങ്ങളിൽ ഒരാളായിരുന്നു.
1978-ൽ സ്ട്രൈക്കർ എന്ന നോവൽ ചലച്ചിത്രമാക്കിയപ്പോൾ നായകനായ സ്ട്രൈക്കർ ആയി സമിത് ഭഞ്ജയാണ് അഭിനയിച്ചത്.
അദ്ദേഹത്തിന്റെ 'സ്റ്റോപ്പർ' എന്ന നോവൽ ഒരു  ടെലിസീരിയലാക്കിയിട്ടുണ്ട് .
ദേബേഷ് റോയ് ചൗധരി സീരിയലിൽ കമൽ ഗുഹയായി വേഷമിട്ടു.
അദ്ദേഹത്തിൻറെ 'ജോലർ ഘുർണി ഒ ബോക്ബോക് ഷോബ്ദോ' എന്ന  നോവലിനെ അടിസ്ഥാനമാക്കി ബംഗ്ലാദേശ് ചലച്ചിത്ര നിർമ്മാതാവ് അനിമേഷ് ഐച്ച് 2017 ൽ വോയാങ്കോർ സുന്ദോർ എന്ന സിനിമ നിർമ്മിച്ചു.
ചിത്രത്തിൽ ടോളിവുഡ് താരം പരംബ്രത ചാറ്റർജിയും ശ്രദ്ധേയയായ ബംഗ്ലാദേശി നടി ആഷ്‌ന ഹബീബ് ഭാബ്‌നയും പ്രധാന വേഷങ്ങളിൽ അഭിനയിച്ചു.
↑ {{ cite web }} :  CS1 maint: archived copy as title ( link ) ↑
മോതിരക്കാഞ്ഞിരം
ലൊഗാനിയേസീ കുടുംബത്തിൽപ്പെട്ട ഒരു വള്ളിച്ചെടിയാണ് മോതിരക്കാഞ്ഞിരം .
( ശാസ്ത്രീയനാമം : Strychnos wallichiana ) പശ്ചിമഘട്ടത്തിലും നിത്യഹരിതവനങ്ങളിലും കാണപ്പെടുന്നു.
മോതിരത്തത്ത ഇംഗ്ലീഷ് വിലാസം https://ml.wikipedia.org/wiki/Rose-ringed_Parakeet
rose ringed parakeet, പാലക്കാട് ജില്ലയിൽ കൂറ്റനാട് നിന്നും
ലോകത്തിലെ വിവിധയിനം തത്തകളിൽ ഏറ്റവും കൂടുതലായി കാണപ്പെടുന്ന ഒരു ഇനമാണ് മോതിരത്തത്ത.
നാട്ടുതത്ത, വാലൻതത്ത, പഞ്ചവർണ്ണതത്ത (പഞ്ചവർണ്ണക്കിളി) എന്നും ഇവ അറിയപ്പെടുന്നു.
കൊക്കിന്റെ നിറം ചുകപ്പാണെങ്കിലും കൊക്കിന്റെ അവസാനമായി ഒരു കറുത്തവര അതിരായി നിൽക്കുന്നു.
കഴുത്തിനെ ചുറ്റി പോകുന്ന ഒരു കറുത്ത വളയവും അതിനു തൊട്ടു താഴേയായി ഒരു ഇളംചുമപ്പ് വര പൂവന്റെ ലക്ഷണമാണ് .
പെണ്ണിനു ഈ വളയങ്ങൾക്കു പകരം ഇളമ്പച്ച നിറത്തിലുള്ള വളയമാകും കാണുക.
മുകൾ വശത്തെ നീലയും അടിവശത്തെ മഞ്ഞയുള്ള വാലുമൊഴിച്ചാൽ മുഴുവനും പച്ചനിറമാണ്.
കുഞ്ഞുങ്ങൾക്കും കറുത്തവളയം കാണുകയില്ല.
ചിത്രശാല കനി തേടുന്ന ഒരു മോതിരതത്ത തന്റെ കനി കണ്ടെത്തിയ മോതിരതത്ത കനി ഭക്ഷിക്കാൻ തയ്യാറെടുക്കുന്ന മോതിരതത്ത കനി ഭക്ഷിക്കുന്ന മോതിരതത്ത കൈനോട്ടക്കാർ വളർത്തുന്ന ഒരു മോതിരതത്ത Museum specimen അവലംബം
മോത്തളംപാട്ട്
മലബാറിലെ മുസ്ലിം സമുദായങ്ങളിൽ നിലനിന്നിരുന്ന ഒരു പ്രാചീന കലാരൂപമാണ് മോത്തളംപാട്ട് .
പൊന്നാനിയിലെ നവോത്ഥാന പ്രവർത്തകരിൽ മുൻപന്തിയിലുണ്ടായിരുന്ന ഉദുമാൻ മാഷാണ് ഇത് രൂപകൽപ്പന ചെയ്തത്.
വിവാഹദിനത്തിൽ മണവാളനെ പന്തലിൽ ഇരുത്തി ക്ഷൗരം ചെയ്യുന്നു.
ഈ സമയത്ത് കൂട്ടുകാർ ചുറ്റുംകൂടി കൈകൊട്ടി പാടുന്നതാണ് മോത്തളംപാട്ട്.
ക്ഷൗരം ചെയ്യാൻ വരുന്ന ഒസ്സാന് (ബാർബർ), തുണി, അരി, വെറ്റില, അടക്ക എന്നിവയടങ്ങുന്ന പാരിതോഷികം ഒരു താലത്തിൽ വെച്ച് നൽകുന്നു.
മോത്തി മസ്ജിദ് ഇംഗ്ലീഷ് വിലാസം https://ml.wikipedia.org/wiki/Moti_Masjid_(Delhi) മോത്തി മസ്ജിദ് മോത്തി മസ്ജിദ് - അടുത്ത് നിന്ന്
ഡെൽഹിയിലെ ചെങ്കോട്ടക്കകത്ത് സ്ഥിതി ചെയ്യുന്ന ഒരു മസ്ജിദാണ് മോത്തി മസ്ജിദ് ( ഹിന്ദി : मोती मस्जिद, ഉർദു : موتی مسجد , ഇംഗ്ലീഷ് വിവർത്തനം : Pearl Mosque ).
വെണ്ണക്കല്ലുകൊണ്ട് നിർമ്മിച്ച ഈ മസ്ജിദ്, 1659-1660 കാലഘട്ടത്തിൽ മുഗൾ ചക്രവർത്തിയായിരുന്ന ഔറംഗസേബ് ആണ് നിർമ്മിച്ചത്.
ഇതു പോലെ തന്നെ ഉള്ള ഒരു മോത്തി മസ്ജിദ് ലാഹോറിലെ ലാഹോർ കോട്ടയിലും സ്ഥിതി ചെയ്യുന്നുണ്ട്.
ഇത് പണിതീർത്തത് ഔറംഗസേബിന്റെ പിതാമഹനായ ജഹാംഗീർ ആണ്.
പിൽകാലത്ത്ത്ത് അദ്ദേഹത്തിൻ്റെ മകൻ ഷാജഹാൻ അത് പുതുക്കിപ്പണിതു.
പുറത്തേക്കുള്ള കണ്ണികൾ Moti Masjid (Red Fort) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
28°39′21″N 77°14′25″E ﻿ / ﻿ 28.655833343333°N 77.240277787778°E ﻿ / 28.655833343333; 77.240277787778
മോതിരം (ചെറുകഥ)
കാരൂർ നീലകണ്ഠപിള്ള രചിച്ച ചെറുകഥയാണ് മോതിരം .
ഈ കൃതിക്ക് 1969-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
ശ്രീ മാരിയമ്മൻ ക്ഷേത്രം, മെഡാൻ
മേഡനിലെ ഏറ്റവും പഴയ ഹിന്ദുക്ഷേത്രമാണ് ശ്രി മാരിയമ്മൻ ക്ഷേത്രം .
ഈ ക്ഷേത്രം 1884 ൽ നി‍ർമ്മിച്ചതാണ്.
മാരിയമ്മൻ ദേവിയാണ് ഇവിടത്തെ പ്രതിഷ്ഠ.
ഈ ക്ഷേത്രം കംപുങ് മദ്രാസ് അഥവാ മേഡനിലെ ലിറ്റിൽ ഇന്ത്യ പ്രദേശത്താണ് സ്ഥിതിചെയ്യുന്നത്.
ഈ ക്ഷേത്രത്തിലെ ഉപദേവതകളാണ് ഗണേശൻ , മുരുകൻ എന്നിവർ.
ഇവർ മാരിയമ്മന്റെ സന്താനങ്ങളാണ്.
ക്ഷേത്രത്തിലേക്കുള്ള പ്രവേശന ഗോപുരം വളരെ അലങ്കാരപ്പണികൾ നിറഞ്ഞതാണ്.
ഇതിനെ കഥാഗോപുരം എന്ന് വിളിക്കുന്നു.
ദക്ഷിണേന്ത്യയിലെ പ്രത്യേകിച്ച് തമിഴ്നാട്ടിലെ ക്ഷേത്രങ്ങളുടെ പ്രധാന ഭാഗമാണിത്.
തൈപ്പൂയത്തിലും ദീപാവലിക്കും വിശ്വാസികൾക്ക് ഒത്തുകൂടാനുള്ള പ്രധാന കേന്ദ്രമാണ് ഈ ക്ഷേത്രം.
ഈ ക്ഷേത്രം 1884 ആണ് നിർമ്മിച്ചത്.
മേഡൻ സിറ്റിയിലെ ഏറ്റവും പഴയ ഹിന്ദുക്ഷേത്രമാണിത്.
മാരിയമ്മൻ ദേവിക്കായി സമർപ്പിച്ചിട്ടുള്ള ക്ഷേത്രമാണിത്.
ഗുർധുവാര സാഹിബ് എന്ന ഒരു യുവ തമിഴനാണ് ഈ ക്ഷേത്രം നിർമ്മിച്ചത്.
ഇദ്ദേഹം വടക്കേ സുമാത്രയിലെ ഒരു പ്ലാന്റേഷൻ കമ്പനിയിൽ ജോലിക്കാരനായിരുന്നു.
ഈ ക്ഷേത്രത്തിലെ പ്രധാന അധികാരിയായിരുന്നു സ്വാമി രങ്കനായ്ഹർ.
ഇദ്ദേഹം ഈ ക്ഷേത്രത്തിന്റെ നിർമ്മാണത്തിന് വളരെ സംഭാവന ചെയ്തിട്ടുണ്ട്.
ടെകു ഉമർ 18 തെരുവിലാണ് ശ്രി മാരിയമ്മൻ ക്ഷേത്രം സ്ഥിതിചെയ്യുന്നത്.
ഹിന്ദുക്കളായ തമിഴന്മാർ തിങ്ങിപ്പാർക്കുന്ന കംപുങ് മദ്രാസ് എന്ന മേഡനിലെ പ്രദേശത്താണ് ഈ ക്ഷേത്രം.
സൺ പ്ലാസയുടെ അടുത്താണ് ഈ ക്ഷേത്രം.
ദക്ഷിണേന്ത്യയിലെയും ശ്രീലങ്കയിലെയും ക്ഷേത്രങ്ങളുടെ നിർമ്മാണശൈലിയിലാണ് ഈ ക്ഷേത്രം നിർമ്മിച്ചിട്ടുള്ളത്.
അതുകൊണ്ടുതന്നെ ഇന്തോനേഷ്യ യിലങ്ങോളമിങ്ങോളം കാണപ്പെടുന്ന ജാവനീസ്-ബാലിനീസ് മാതൃകയിലുള്ള ക്ഷേത്ര നിർമ്മാണശൈലിയിൽ നിന്ന് വളരെ വ്യത്യസ്തമാണിത്.
ശ്രി മാരിയമ്മൻ ക്ഷേത്രം ഹിന്ദു ധർമ്മത്തിനായി തുറന്നുകൊടുത്തത് 1991, ഒക്ടോബർ 23 നാണ്.
വടക്കേ സുമാത്രയിലെ മുൻ ഗവർണ്ണറായിരുന്ന എച്. രാജ ഇനൽ സിരെഗാറാണ് ഈ ക്ഷേത്രത്തിന്റെ ഉദ്ഘാടനം നിർവ്വഹിച്ചത്.
ദൈവങ്ങൾ
മാരിയമ്മൻ ദൈവത്തിനാണ് ശ്രി മാരിമ്മൻ ക്ഷേത്രം സമർപ്പച്ചിരിക്കുന്നത്.
അനേകം രോഗങ്ങൾ ശമിപ്പിക്കാൻ ശേഷിയുള്ള ദേവതയായാണ് ഹിന്ദു ഐതിഹ്യങ്ങൾ മാരിയമ്മനെ വിവരിക്കുന്നത്.
ചെറുതോതിലുള്ള അസുഖങ്ങൾ ഭേദമാക്കുക, പകർച്ചവ്യാധികൾ തടയുക, വരൾച്ചാസമത്ത് മഴപെയ്യിക്കുക എന്നിവയാണ് മാരിയമ്മന്റെ പ്രധാന ശക്തികൾ.
ആന്ധ്രാപ്രദേശ് , തമിഴ്നാട് , കർണ്ണാടക എന്നീ ദക്ഷിണേന്ത്യൻ സംസ്ഥാനങ്ങളിലാണ് മാരിയമ്മൻ ക്ഷേത്രങ്ങൾ പ്രധാനമായി ഉള്ളത്.
മാരിയമ്മനെക്കൂടാതെ വിഷണു , ശിവൻ , ഗണേശൻ , ദുർഗ്ഗ , മുരുകൻ എന്നീ ദൈവങ്ങളും ഈ ക്ഷേത്രങ്ങളിൽ കാണപ്പെടുന്നു.
വാസ്തുശൈലി Several diorama statues of Hindu deities on top of the temple
2.5 മീറ്റർ ഉയമുള്ള മതിലിനുള്ളിലാണ് ഈ ക്ഷേത്രം സ്ഥിതിചെയ്യുന്നത്.
മുൻഭാഗത്തായി ആർക്ക ടുവരസക്തി ക്ഷേത്രത്തിലേക്കുള്ള പ്രവേശന കവാടമുണ്ട്.
പ്രവേശനകവാടത്തിനു മുകളിലായി ശിവന്റെ പ്രതിമയും സ്ഥിതിചെയ്യുന്നു.
ടുവരസക്തി ഒരു സ്ത്രീയാണ്.
ഇത് മാരിയമ്മൻ ക്ഷേത്രത്തിന്റെ കാവൽ ദേവിയാണ്.
ഇതിന് ഭംഗിയുള്ള മുഖമുണ്ട് നാല് കൈകളും അവയിൽ വാൾ, ദണ്ഡ്, പസ എന്നിവയും ഹസ്തമുദ്രയും ഉണ്ട്.
മുൻഭാഗത്തെ മതിലിന്റെ വലതുഭാഗത്ത് ലക്ഷ്മിയുടെ പ്രതിമയുണ്ട്.
മദ്ധ്യഭാഗത്ത് ഒരു ഹിന്ദു പുരോഹിതന്റെ പ്രതിമയുണ്ട്.
ഈ പ്രതിമ ഒരു ടർബൻ ധരിച്ചിരിക്കുന്നു.
അതിന് വലിയ മീശയുണ്ട്.
ഇടതുഭാഗത്തായി പാർവ്വതിയുടെ പ്രതിമയുമുണ്ട്.
ഈ പ്രതിമയുടെ ഒരു കയ്യിൽ ആയുധവും മറുകയ്യിൽ ഒരു ജലപാത്രവും ഉണ്ട്.
ക്ഷേത്രത്തിനകത്ത് മൂന്ന് അറകളുണ്ട്.
ഇവിടെയാണ് പ്രാർത്ഥന നടക്കുന്നത്.
ഇവയിലെല്ലാം അനേകം പ്രതിമകളുണ്ട്.
വിഷ്ണു, ശിവൻ, ബ്രഹ്മാവ് എന്നിവരുടെ പ്രതിമകളാണിവ.
ക്ഷേത്രത്തിനകത്ത് അനേകം വിശിഷ്ട ആഭരണങ്ങളുണ്ട്.
ഇവ വിവിധ പ്രതിമകളിൽ ധരിച്ചിരിക്കുന്നു.
ഇവ ഈ ക്ഷേത്രത്തെ മനോഹരമാക്കുന്നു.
ക്ഷേത്രത്തിന്റെ അകത്തുളള പ്രതിമകൾ മുരുകൻ പ്രതിമ വിഷ്ണു പ്രതിമ ബാലമുരുകന്റെ പ്രതിമ നാരായണന്റെ പ്രതിമ
ഇടതുഭാഗത്തുള്ള വിഭാഗത്തിലുള്ള പ്രതിമകൾ വിനായക പ്രതിമ ശിവൻ, വിഷ്ണു, ബ്രഹ്മാവ് പ്രതിമകൾ അഗസ്ത്യ പ്രതിമ ശിവൻ,പാർവ്വതി, നന്ദി പ്രതിമകൾ
ക്ഷേത്രത്തിന് പുറകുശത്തുള്ള പ്രദേശത്തുള്ള പ്രതിമകൾ കൃഷ്ണപ്രതിമ രാജരാജേശ്വരി പ്രതിമ തിലൈ നടരാജർ പ്രതിമ The temple (1923) Inside the temple (1925) അവലംബം പുറത്തേക്കുള്ള കണ്ണികൾ http://indahnesia.com/indonesia.php?page=MEDCIT Archived 2007-09-27 at the Wayback Machine .
A Little Information about Medan's Sri Mariamman Temple http://www.pbase.com/boon3887/shri_mariamman_kuil Photos of the temple
ശ്രീ മുളവള്ളിക്കാവ് ദേവീക്ഷേത്രം
തൃശ്ശൂർ ജില്ലയിൽ കൊരട്ടിയിൽ സ്ഥിതിചെയ്യുന്ന ഒരു ചെറിയ ക്ഷേത്രമാണ് ശ്രീ മുളവള്ളിക്കാവ് ദേവീക്ഷേത്രം.
ആദിപരാശക്തിയായ മൂകാംബികാദേവിയാണ് ഈ ക്ഷേത്രത്തിലെ മുഖ്യപ്രതിഷ്ഠ.
നൂറ്റെട്ട് ദുർഗ്ഗാലയങ്ങളിൽ പേര് പരാമർശിച്ചിട്ടുള്ള ഈ ക്ഷേത്രത്തിലെ പ്രതിഷ്ഠയായ ദേവി രാവിലെ സരസ്വതിയായും , ഉച്ചയ്ക്ക് ലക്ഷ്മിയായും , വൈകീട്ട് ദുർഗ്ഗയായും കുടികൊള്ളുന്നു എന്നാണ് സങ്കല്പം.
ഏറെക്കാലം ജീർണ്ണാവസ്ഥയിലായിരുന്ന ക്ഷേത്രം 2011-ലാണ് നവീകരിച്ചത്.
ഇപ്പോഴും ചില നവീകരണങ്ങൾ തുടരുകയാണ്.
ശ്രീ മൂഴിക്കുളങ്ങര ഭഗവതി ക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ശ്രീ മൂഴിക്കുളങ്ങര ഭഗവതി ക്ഷേത്രം
നീണ്ടൂരിനടുത്തുള്ള മൂഴിക്കുളങ്ങര എന്ന ഗ്രാമത്തിന്റെ സർവ ഐശ്വര്യ മാണ് ഈ ക്ഷേത്രം.
ആയിരം ഭ്രദക്ക് അരപട്ടാര്വമ്മ എന്നാണു പഴമൊഴി.
മൂഴിക്കുളങര മുഴുപട്ടാര്വമ്മയെന്നാണ് സങ്കല്പ്പം.
അതിനാല് തന്നെ നമ്മുടെ പട്ടാര്വമ്മയുടെ രൗദത്തെപ്പത്തി വര്ണ്ണിക്കാനിലാ.
പട്ടാര്വമ്മക്കു ഏറെ വിശിഷ്ട വഴിപാടാണ് മുടിയേറ്റ്.
മുടിയേറ്റ് വഴിപാട് ഇതുപോലെ അധികം ദിവസങളില് നടത്തപ്പെടുന്ന ക്ഷേത്റങള് വേറെയില തന്നെ.
അതുകൊണ്ടു മൂഴിക്കുളങരയിലെ മുടിയേറ്റു മഹോല്സവം .
കേരളത്തിലെ മുടിയേറ്റു മാമാങ്കമായി വിശേഷിക്കപ്പെടുന്നു.
മീനപൂര മഹോത്സവത്തോട് അനുബന്ധിച്ച് മുടിയേറ്റ് വഴിപാടും ഈ അമ്പലത്തിൽ നടത്തുന്നു.
മറ്റൊരു വ്യത്യസ്ത മായ വഴിപാട്‌ ആണ് കൊട്ടും ചിരിയും.
വില പിടിച്ച എന്തേലും വസ്തുകൾ നഷ്ടപെടുമ്പോൾ ഈ വഴിപാട്‌ ഭഗവതിക്ക്‌ (മൂഴിക്കുളങ്ങര അമ്മ) നേർന്നു കഴിഞ്ഞാൽ..
നഷ്ട പെട്ട വസ്തു തിരിച്ചു കിട്ടുമെന്ന് അനുഭവസ്ഥർ സാക്ഷ്യപെടുത്തുന്നു.
എല്ലാ ചൊവ്വ,വെള്ളി ദിവസങ്ങളിൽ പട്ടരിയമ്മ ക്ക് ഗുരുതി വഴിപാടും നടത്തുന്നു.
ശ്രീ മുത്തപ്പൻ മഠപ്പുര വിളക്കോട്ടൂർ മുത്തപ്പൻ
ശ്രീ മുത്തപ്പൻ മഠപ്പുര വിളക്കോട്ടൂർ പ്രസിദ്ധമായ ഹിന്ദു മുത്തപ്പൻ ക്ഷേത്രം വിളക്കോട്ടൂർ എന്ന ഗ്രാമത്തിൽ സ്ഥിതി ചെയ്യുന്നു.
ശ്രീ മുത്തപ്പൻ , ഭഗവതി തെയ്യം , ഗുളികൻ തെയ്യം എന്നീ പ്രതിഷ്ഠകളാന് ഇവിടം കുടികൊള്ളുന്നത്.
പാനൂരിൽ നിന്നും ഏകദേശം 8 കിലോമീറ്ററും, തലശ്ശേരി യിൽ നിന്നും 19 കിലോമിറ്റർ അകലെ ആണ് ഈ ക്ഷേത്രം.
ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ
തൃശ്ശൂർ ജില്ലയിൽ ചേലക്കര പട്ടണത്തിന്റെ ഹൃദയഭാഗത്ത് സ്ഥിതിചെയ്യുന്ന പ്രസിദ്ധമായ ഒരു വിദ്യാലയമാണ് ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ .
നൂറൂവർഷത്തിലധികം പഴക്കമുള്ള ഈ സ്കൂൾ ആദ്യം ഒരു ഊട്ടുപുരയായിരുന്നു.
നാലുകെട്ട് മാതൃകയിൽ പണിതീർത്ത ഈ വിദ്യാലയത്തിൽ പ്രദേശത്തുള്ള നിരവധി വിദ്യാർത്ഥികൾ പഠിച്ചുവരുന്നുണ്ട്.
ശ്രീ രമണാശ്രമം ഇംഗ്ലീഷ് വിലാസം https://ml.wikipedia.org/wiki/Sri_Ramana_Ashram
ആധുനികകാലത്തെ സന്ന്യാസിയും അദ്വൈത വേദാന്ത ആചാര്യനുമായ രമണ മഹർഷിയുടെ വാസസ്ഥാനമായിരുന്നു ശ്രീ രമണാശ്രമം.
1922 മുതൽ 1950-ൽ മരണം വരെ രമണമഹർഷി കഴിഞ്ഞിരുന്നത് ഇവിടെയായിരുന്നു.
തമിഴ്‌നാട്ടിലെ തിരുവണ്ണാമലയുടെ പടിഞ്ഞാറ് അരുണാചലം കുന്നിന്റെ ചുവട്ടിലാണ് ആശ്രമം സ്ഥിതിചെയ്യുന്നത്.
ആയിരക്കണക്കിന് അനുയായികൾ അദ്ദേഹത്തിന്റെ സാന്നിധ്യത്തിൽ ഇവിടെ ഒത്തുകൂടിയിരുന്നു.
രമണമഹർഷിയുടെ സമാധി ക്ഷേത്രം ലോകമെമ്പാടുമുള്ള ഭക്തരെ ഇപ്പോഴും ആകർഷിക്കുന്നു.
ചരിത്രം ശ്രീ രമണാശ്രമത്തിലെ രമണ മഹർഷിയുടെ മഹാനിർവാണ സ്ഥലം.
ശ്രീ രമണ മഹർഷി
1922 മെയ് 19 ന് അന്തരിച്ച അമ്മ അളഗമ്മാളിന്റെ സമാധിക്കു സമീപം, രമണ മഹർഷി താമസമാക്കിയതോടെ ആശ്രമം ക്രമേണ സ്ഥലത്ത് വളർന്നു വികസിച്ചു.
തുടക്കത്തിൽ, ഒരു ചെറിയ കുടിൽ മാത്രമായിരുന്നു അവിടെയുണ്ടായിരുന്നത്.
1924 ആയപ്പോഴേക്കും ഒന്ന് സമാധിക്ക് എതിർവശത്തും മറ്റൊന്ന് വടക്ക് ഭാഗത്തുമായി ഇവിടെ രണ്ട് കുടിലുകൾ സ്ഥാപിക്കപ്പെട്ടു.
1931 ആശ്രമത്തിലെത്തിയ ബ്രിട്ടീഷ് എഴുത്തുകാരൻ പോൾ ബ്രണ്ടൻ അവിടുത്തെ ആദ്യകാല പാശ്ചാത്യ സന്ദർശകരിൽ ഉൾപ്പെടുന്നു .
രമണ മഹർഷിയെ " എ സെർച്ച് ഇൻ സീക്രട്ട് ഇന്ത്യ " (1934), " ദി സീക്രട്ട് പാത്ത്" എന്നീ പുസ്തകങ്ങളിലൂടെ പടിഞ്ഞാറൻ രാജ്യങ്ങളിലേക്ക് പരിചയപ്പെടുത്തിയതിന്റെ ബഹുമതി അദ്ദേഹത്തിനുണ്ട്.
എഴുത്തുകാരൻ ഡബ്ല്യു. സോമർസെറ്റ് മോം 1938 ൽ ആശ്രമം സന്ദർശിച്ചു.
പിന്നീട് ദി റേസേർസ് എഡ്ജ് (1944) എന്ന നോവലിൽ രമണ മഹർഷിയെ ശ്രീ ഗണേശന്റെ മാതൃകയായി വിവരിച്ചു.
സ്വാമി ശിവാനന്ദ സരസ്വതി, പരമഹംസ യോഗാനന്ദൻ , ആൽഫ്രഡ് സോറൻസെൻ , വീവുവീ എന്നിവരും ആശ്രമത്തിലെ സന്ദർശകരായിരുന്നു.
ആശ്രമത്തിൽ സൂക്ഷിച്ചിട്ടുള്ള, രമണ മഹർഷിയുടെ ചില ഉപയോഗ വസ്തുക്കൾ.
രമണ ആശ്രമത്തിനുള്ളിലെ ഒരു ദേവാലയം
ആർതർ ഓസ്ബോൺ ഇരുപത് വർഷത്തോളം ആശ്രമത്തിൽ താമസിച്ച് രമണ മഹർഷിയെക്കുറിച്ചും അദ്ദേഹത്തിന്റെ ആശയങ്ങളെക്കുറിച്ചും നിരവധി പുസ്തകങ്ങൾ രചിക്കുകയും ദി മൗണ്ടെയ്ൻ പാത്ത് എന്ന ജേണൽ എഡിറ്റിംഗ് നടത്തുകയും ചെയ്തു.
മൗനി സാധു 1949 ൽ ആശ്രമത്തിൽ മാസങ്ങളോളം താമസിച്ചു.
1976 ൽ ഡേവിഡ് ഗോഡ്മാൻ ആശ്രമത്തിലെത്തി.
അതിനുശേഷം അദ്ദേഹം രമണ മഹർഷിയുമായി ബന്ധപ്പെട്ട വിഷയങ്ങളിൽ പതിനാല് പുസ്തകങ്ങൾ എഴുതുകയോ എഡിറ്റ് ചെയ്യുകയോ ചെയ്തു.
അദ്ദേഹം ആശ്രമത്തിനടുത്ത് താമസിക്കുന്നത് തുടരുന്നു.
1916 ൽ അമ്മയ്‌ക്കൊപ്പം ആശ്രമത്തിലേക്ക് മാറിയ രമണ മഹർഷിയുടെ ഇളയ സഹോദരൻ നിരഞ്ജനന്ദ സ്വാമി ജീവിതകാലം മുഴുവൻ ആശ്രമത്തിൽ താമസിക്കുകയും അതിന്റെ നടത്തിപ്പ് കൈകാര്യം ചെയ്യുകയും ചെയ്തു.
അദ്ദേഹത്തിന്റെ മകനും ചെറുമകനും ആശ്രമത്തെ പരിപാലിച്ചു.
ഗാലറി ആശ്രമപരിസരം ആശ്രമത്തിന്റെ പ്രവേശനകവാടം ആശ്രമത്തിലെ പ്രധാന ക്ഷേത്രം ഇതും കാണുക രമണ മഹർഷി തിരുവണ്ണാമലൈ ആശ്രമം അവലംബം സ്വയം തിരിച്ചറിവ്: ഭഗവാൻ ശ്രീ രമണ മഹർഷിയുടെ ജീവിതവും പഠിപ്പിക്കലുകളും, ബി വി നരസിംഹ സ്വാമി ( ISBN 81-88225-74-6 ) ഓൺലൈൻ വാചകം Archived 2011-08-12 at the Wayback Machine .
ശ്രീ മാരിയമ്മൻ കോവിൽ, സിംഗപ്പൂർ ഇംഗ്ലീഷ് വിലാസം https://ml.wikipedia.org/wiki/Sri_Mariamman_Temple,_Singapore
സിംഗപ്പൂരിലെ ഏറ്റവും പഴക്കംചെന്ന ക്ഷേത്രങ്ങളിലൊന്നാണ് ചൈനാ ടൗണിലെ മാരിയമ്മൻ കോവിൽ.
ദ്രാവിഡ ശൈലിയിലാണ് ഈ ക്ഷേത്രം പണിതിരിക്കുന്നത്.
ഈ ക്ഷേത്രത്തിലെത്തുന്ന ഭക്തരിൽ അധികവും സിംഗപ്പൂരിലെ തമിഴ്വംശജരാണ് .
ചരിത്ര - വാസ്തുവിദ്യാ പ്രാധാന്യങ്ങൾ കണക്കിലെടുത്ത് മാരിയമ്മൻ കോവിലിന്റെ സിംഗപ്പൂർ സർക്കാർ ദേശീയ സ്മാരകങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്.
1827ലാണ് ഈ ക്ഷേത്രം പണിതുതീരുന്നത്.
ക്ഷേത്രത്തിന്റെ സ്ഥാനം മാരിയമ്മൻ കോവിലിന്റെ ഒരു രേഖാചിത്രം
സിംഗപ്പൂരിലെ ടെലോക് ആയ്യർ വീഥിയിലാണ് ആദ്യം ബ്രിട്ടീഷ് ഭരണാധികാരികൾ മാരിയമ്മൻ കോവിൽ പണിയാൻ സ്ഥലം കണ്ടുവെച്ചിരുന്നത്.
സിംഗപൂരിലെത്തിയ ആഷ്യൻ കുടിയേറ്റക്കാർ ആദ്യമായി എത്തിയത് ഈ പ്രദേശത്തായിരുന്നു.
സിംഗപൂരിലെ ആദ്യകാല ചൈനീസ്, ഇന്ത്യൻ ആരാധനാലയങ്ങൾ സ്ഥിതിചെയ്യുന്നതും ഈ പ്രദേശത്താണ്.
എന്നിരിക്കലും ശുദ്ധജലത്തിന്റെ അഭാവം ടെലോക് ആയ്യർ വീഥിയിൽ അനുഭവപ്പെട്ടിരുന്നു.
ഹൈന്ദവ അനുഷ്ഠാനങ്ങൾക്ക് തീർത്തും അനിവാര്യമായ ഒന്നാണ് ശുദ്ധജലം.
1821ൽ സിംഗപ്പൂരിലെ ബ്രിട്ടീഷ് റെസിഡെന്റായിരുന്ന വില്യം ഫാർക്കർ നരൈന പിള്ള എന്നയാലെ സ്റ്റാംഫർഡ് കനാലിനു സമീപമുള്ള സ്ഥലം നോക്കാൻ നിയോഗിച്ചു.
ഈ സ്ഥലവും അനുകൂലമായിരുന്നില്ല.
ഈ പ്രദേശം മറ്റു വ്കസന പദ്ധതികൾക്കായ് നീക്കിവെച്ചതായിരുന്നു.
1823-ൽ ഇപ്പോഴത്തെ സൗത്ത് ബ്രിഡ്ജ് പാതയിലാണ് ക്ഷേത്രത്തിനായ സ്ഥാനം കണ്ടെത്തുന്നത്.
ക്ഷേത്രത്തിന്റെ സാമൂഹിക പ്രശസ്തി കലയും വാസ്തുവിദ്യയും ക്ഷേത്ര ഗോപുരത്തിന്റെ ഒരു ചെറിയ ഭാഗം
ദക്ഷിണേന്ത്യയുടെ ദ്രാവിഡ ശൈലിയിലാണ് ഈ ക്ഷേത്രം പണിതിരിക്കുന്നത്.
സൗത്ത് ബ്രിഡ്ജ് റോഡിൽനിന്നുള്ള പ്രധാന പ്രവേശന ഗോപുരം വഴിവേണാം ക്ഷേത്രത്തിലേക്ക് പ്രവേശിക്കാൻ.
വിഭൂഷണങ്ങളാൽ അലംകൃതമായതും ആരു നിലകളിലായ് ഹൈന്ദവ ദേവതകളുടെ ശില്പങ്ങൾ സ്ഥാപിച്ചിട്റ്റുള്ളതുമാണ് ഈ ഗോപുരം.
ഒരോ നിലകൾ മുകളിലോട്ട് പോകും തോറും ശില്പങ്ങളുടെ വലിപ്പം കുറയുന്നു.
ഇത് ഉയരത്തിന്റെ പ്രതീതി കാഴ്ചക്കാരിൽ സൃഷ്ടിക്കുന്നു.
നാനാവിധ വർണ്ണങ്ങളാൽ അലങ്കരിച്ചതാണ് ഈ ക്ഷേത്ര ഗോപുരവ്ം ശില്പങ്ങളും.
പ്രതിഷ്ഠകൾ ആഘോഷങ്ങളും ആചാരങ്ങളും
ദീപാവലി ഉത്സവത്തിനു് ഏകദേശം ഒരാഴ്ച മുൻപേ നടത്തുന്ന കനലാട്ടമാണ് ഈ ക്ഷേത്രത്തിലെ ഒരു പ്രധാന സവിശേഷത.
അവലംബം National Heritage Board (2002), Singapore's 100 Historic Places , Archipelago Press, ISBN 981-4068-23-3 Lee Geok Boi (2002), "The Religious Monuments of Singapore: Faith of our Forefathers", Landmark Books, ISBN 981-3065-62-1 National Heritage Board (2006), "The Encyclopedia of Singapore", Editions Didier Millet, ISBN 981-4155-63-2 Hindu Endowments Board webpage Archived 2007-03-12 at the Wayback Machine .
(accessed 16 March 2007) Asian Oriental Architecture webpage (accessed 16 March 2007) പുറത്തേക്കുള്ള കണ്ണികൾ Sri Mariamman Temple, Singapore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Uniquely Singapore website Archived 2006-01-11 at the Wayback Machine .
Interactive 360° VR image of the Sri Mariamman Temple Chinatownology: Sri Mariamman Hindu Endowments Board website Archived 2007-03-14 at the Wayback Machine .
Flickr photos of the temple Original gopuram image- National Archives of Singapore site Archived 2007-09-27 at the Wayback Machine .
Asian Historical Architecture: Sri Mariamman Temple
ശ്രീ രഘുവരാപ്രമേയ
ത്യാഗരാജസ്വാമികൾ കാംബോജിരാഗത്തിൽ ചിട്ടപ്പെടുത്തിയ ഒരു കീർത്തനമാണ് ശ്രീ രഘുവരാപ്രമേയ .
ശ്രീ രഘുവരാപ്രമേയ മാമവ അനുപല്ലവി
ശ്രീ രഘുകുല ജലനിധിസോമ ശ്രീ രാമ പാലയ ചരണങ്ങൾ
സാരസഹിത കുലാബ്ജ ഭൃംഗ സംഗീത ലോല
വിരോചന കുലേശ്വര സ്വരലയാദി മൂർച്ഛനോല്ലസിത നാരദവിനുത
ശ്രീ ഭാസ്കരകുലാദ്രി ദീപ ശ്രീ ഭാഗവതവിനുത സുചരണ
സീതാനാഥ ത്യാഗരാജ നുതാനില സുതാപ്ത സുഗുണാഭരണ അർത്ഥം അവലംബം പുറത്തേക്കുള്ള കണ്ണികൾ
ശ്രീ മുടപ്പത്തൂർ ശിവക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കണ്ണൂർ ജില്ലയിലെ പുരാതനവും ചരിത്ര പ്രസിദ്ധവുമായ ക്ഷേത്രങ്ങളിൽ ഒന്നാണ് മുടപ്പത്തൂർ ശ്രീ മഹാദേവ ക്ഷേത്രം.
പഴക്കം കൊണ്ടും, പ്രൗഡി കൊണ്ടും, താന്ത്രിക ക്രിയകളുടെ നിഷ്കർഷത കൊണ്ടും നിത്യ നിദാനങ്ങളിൽ അന്യൂനമായ ചിട്ടകൾ കൊണ്ടും പ്രസിദ്ധമാണ് ഈ  ക്ഷേത്രം.
തലശ്ശേരി - ബാവലി അന്തർ സംസ്ഥാന പാതയോടു ചേർന്ന് സ്ഥിതി ചെയ്യുന്ന ഈ ക്ഷേത്രത്തിനു ആയിരക്കണക്കിന് വർഷങ്ങളുടെ പഴക്കമുണ്ട്.